ผมเป็นผู้เดือดร้อนจากการก่อสร้างรถไฟฟ้าบนถนนตากสิน ผมมีความจำเป็นที่จะต้องขับรถจากฝั่งซอยเลขคู่ ข้ามไปมากับฝั่งซอยเลขคี่ วันละหลายๆครั้ง ซึ่งจากการก่อสร้างรถไฟฟ้า ได้ทำการปิดจุดกลับรถดังกล่าวแล้วปัดให้ไปใช้จุดกลับรถที่บริเวณแยกกรุงธนบุรี ซึ่งมีการจราจรที่ติดขัด และต้องรอสัญญาณไฟ อีกทั้ง ยังมีการก่อสร้างทั้งถนนตากสิน ทำให้ใช้เวลาการกลับรถมากขึ้นกว่าปกติถึงหลายเท่า บางครั้งใช้เวลา 30 นาที ในการเพื่อกลับรถไปฝั่งตรงข้ามถนน แล้วอีก 2 อาทิตย์ จะมีการเปิดเทอมของนักเรียน รถจะติดมากขึ้นอีกหลายเท่าแน่ๆ

อยากให้ช่วยพิจารณาเปิดจุดกลับรถสักจุดใดจุดหนึ่ง ที่ยังไม่ได้มีการก่อสร้าง ช่วยอำนวยความสะดวกให้กับประชาชนบริเวณนี้ด้วยครับ เพราะก่อสร้างรถไฟฟ้ามาก็ลำบากมากพออยู่แล้วครับ